**PREKIŲ SU PASLAUGOMIS PIRKIMO–PARDAVIMO SUTARTIS NR.SUT(DI)-413**

2019 m. rugpjūčio 29 d.

Vilnius

**SPECIALIOSIOS SĄLYGOS**

**AB „Lietuvos geležinkeliai“,** juridinio asmens kodas 110053842, atstovaujama, Generalinio direktoriaus pavaduotojo - Geležinkelių infrastruktūros direkcijos direktoriaus Karolio Sankovski, veikiančio pagal įgaliojimą Nr. ĮG-687 išduotą 2018 m. gruodžio 31 d. (toliau – **Užsakovas**), ir **UAB „Info S“***,*juridinio asmens kodas 300513080, atstovaujama direktoriaus Stanislovo Vyšniausko, veikiančio pagal įmonės įstatus (toliau – **Vykdytojas**), toliau kartu vadinami **„Šalimis“,** o kiekviena atskirai – **„Šalimi“,** sudarė šią pirkimo–pardavimo sutartį, toliau vadinamą **„Sutartimi“,** ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas **manevrinio radijo ryšio įrenginių atsarginių detalių / dalių** (toliau **– Prekės) ir** **šių įrenginių bei** **atsarginių dalių / detalių remonto paslaugos** (toliau – **Paslaugos) pirkimas-pardavimas.**

**1 pirkimo objekto dalis** (toliau – **p.o.d.**) - radijo stočių MOTOROLA GM340, GM360, CM140, DM4401, P040, P080, GP140, CP040, CP140, CP180, DP2400, DP4401, DP1400 dalys ir remontas.

**2 p.o.d.** – radijo stočių KENWOOD TK-780, TK-7180 dalys ir remontas.

1.2. Prekių patiekimo ir Paslaugų suteikimo vietos nurodomos Sutarties Priede Nr. 4 „Atsakingų asmenų ir paslaugų suteikimo / prekių pristatymo adresų lentelė“ (toliau – **4 priedas**). Tikslus Prekių patiekimo adresas ir (ar) Paslaugų teikimo vieta nurodoma užsakymo metu. **Prekės tiekiamos ir (ar) Paslaugos teikiamos** **visiems** **Sutarties 1.1 punkte nurodytiems įrenginiams (taikoma kiekvienai p.o.d. atskirai) visais Sutarties 4 priede nurodytais adresais.** 1.3. Vykdytojas turi pristatyti Prekes ir/ ar suteikti Paslaugas įspėjęs Sutarties 1.4. p. nurodytą kontaktinį asmenį prieš: 2 (dvi) kalendorines dienas telefonu. *[taikoma visoms p.o.d.]*

1.4. Prekes / Paslaugas priimti įgaliotų atsakingų asmenų kontaktiniai duomenys nurodomi Sutarties 4 priede. Apie įgalioto asmens pasikeitimą Užsakovas informuoja Vykdytoją šios Sutarties 8 skyriuje nurodytu Vykdytojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas. *[taikoma visoms p.o.d.]*

1.5. Prekių iškrovimas bus vykdomas Vykdytojo lėšomis.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomafiksuoto įkainio su peržiūra, kai perkama pagal poreikį pagal Sutartyje numatytus įkainius, įsipareigojant nupirkti 10 (dešimt) procentų nuo maksimalios Sutarties kainos (pagal atitinkamą p.o.d.),kainodarosmetodas.

Sutarties galiojimo metu atsiradus Užsakovo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) ir (ar) paslaugas (toliau – Nenumatytos prekės/paslaugos), Užsakovas turi teisę įsigyti ne daugiau nei 10 (dešimt) procentų Nenumatytų prekių/paslaugų, šį procentą skaičiuojant nuo Sutarties 2.2 p. nurodytos kainos, lygios atitinkamos p.o.d. (pagal atitinkamą p.o.d.), be PVM kainai (jos nedidinant).

Nenumatytos prekės/paslaugos bus perkamos tokiais įkainiais, kurie galios Užsakovo užsakymo pateikimo dieną Vykdytojo prekybos vietoje, kataloge ar interneto svetainėje nurodytomis galiojančiomis Nenumatytų prekių/paslaugų kainomis. Jei Nenumatytų prekių/paslaugų kainos viešai neskelbiamos, Užsakovas kreipsis į Vykdytoją su prašymu pateikti Nenumatytų prekių/paslaugų kainas (komercinį pasiūlymą), pažymėdamas, kad įsigytinų Nenumatytų prekių/paslaugų kainos turi būti konkurencingos ir negali būti didesnės nei rinkos kainos. Gavęs Vykdytojo pateiktas Nenumatytų prekių/paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Vykdytojo pateiktos Nenumatytų prekių/paslaugų kainos atitinka rinką. Nustačius, kad Vykdytojo pasiūlytos Nenumatytų prekių/paslaugų kainos yra didesnės nei rinkos, Užsakovas prašo Vykdytojo jas sumažinti. Tik objektyviai įvertinus ir turint pagrindžiančius / įrodančius dokumentus, kad Vykdytojo pateiktos Nenumatytų prekių/paslaugų kainos atitinka rinkos kainas, jos gali būti įsigyjamos vadovaujantis šia Sutartimi. *[taikoma visoms p.o.d.]*

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

**1 p.o.d.**

**69 700,00 Eur** (šešiasdešimt devyni tūkstančiai septyni šimtai eurų, 00 ct) be pridėtinės vertės mokesčio (toliau – **PVM**);

21 proc. PVM – **14 637,00 Eur** (keturiolika tūkstančių šeši šimtai trisdešimt septyni eurai, 00 ct);

**84 337,00 Eur** (aštuoniasdešimt keturi tūkstančiai trys šimtai trisdešimt septyni eurai, 00 ct) su PVM.

**2 p.o.d.**

**20 000,00 Eur** (dvidešimt tūkstančių eurų, 00 ct) be PVM;

21 proc. PVM – **4 200,00 Eur** (keturi tūkstančiai du šimtai eurų, 00 ct);

**24 200,00 Eur** (dvidešimt keturi tūkstančiai du šimtai eurų, 00 ct) su PVM.

 Prekių ir/ar Paslaugų įkainiai nurodyti Sutarties priede Nr. 3 „ *1 p.o.d./2p.o.d.* įkainių lentelė.

2.3. Apmokėjimo sąlygos: už įvykdytus užsakymus ir kokybiškai suteiktas Paslaugas mokama kartą per mėnesį per 45 (keturiasdešimt penkias) kalendorines dienas *[taikoma visoms p.o.d.].*

**3. PREKIŲ SU PASLAUGOMIS TIEKIMAS/TEIKIMAS**

3.1. Prekės ir/ar Paslaugos turi būti patiektos ir/ar suteiktos per 30 (trisdešimt) kalendorinių dienų nuo užsakymo pateikimo elektroniniu paštu ar faksu dienos.Šalys susitaria, kad Prekių ir/ar Paslaugų suteikimo terminas yra esminė Sutarties sąlyga. *[taikoma visoms p.o.d.]*

3.2. Patiekęs Prekes ir/ar suteikęs Paslaugas Užsakovui Vykdytojas pateikia tokius dokumentus: PVM sąskaitą faktūrą ir perdavimo-priėmimo aktą. *[taikoma visoms p.o.d.]*

3.4. Prekių priėmimo metu ar per garantijos terminą nustačius, kad daugiau kaip 1 (vienas) % Prekių partijoje brokuotos, nekokybiškos, Užsakovas įgyja teisę nepriimti ir grąžinti visą Prekių partiją (arba jos dalį) ir nutraukti Sutartį. Grąžinus Prekes, Vykdytojas privalo per 30 (trisdešimt) kalendorinių dienų grąžinti Užsakovui pastarojo sumokėtą šių Prekių kainą ir išrašyti kreditinę PVM sąskaitą faktūrą, jei Užsakovo buvo priimta pirminė PVM sąskaita faktūra. Grąžintas Prekes Vykdytojas pasiima savo jėgomis ir savo sąskaita. Nutraukus Sutartį, Vykdytojui negrąžinama Sutarties įvykdymo užtikrinimo garantija, neatlyginami nuostoliai ir išlaidos, susiję su Sutarties nutraukimu. Jei sutartis sudaryta dėl kelių p.o.d., ir Vykdytojas vykdydamas Sutartį pažeidžia šio punkto reikalavimus, vienoje iš p.o.d., Užsakovas turi teisę atsisakyti Sutarties vykdymo dėl atitinkamo pirkimo objekto.

**4. PREKIŲ / PASLAUGŲ KOKYBĖ IR GARANTIJA**

 4.1. Prekės turi būti patiektos ir Paslaugos suteiktos kokybiškos pagal Sutartyje ir jos prieduose nustatytus reikalavimus. Nustačius, kad Prekės ir/ar Paslaugos yra nekokybiškos Vykdytojas privalo ištaisyti Prekių ir/ar Paslaugų trūkumus per 30 (trisdešimt) kalendorinių dienų nuo Užsakovo pranešimo apie nekokybiškas Prekes ir/ar Paslaugas pranešimo išsiuntimo Vykdytojui momento. *[taikoma visoms p.o.d.]*

4.2. Garantinis laikotarpis – Prekėms ir ar Paslaugoms ne mažiau nei 12 (dvylika) mėnesių nuo perdavimo-priėmimo akto pasirašymo dienos. *[taikoma visoms p.o.d.]*

4.3. Prekių defektų/trūkumų ir/ar Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Vykdytojas vėluoja (įskaitant garantinį laikotarpį) patiekti, pakeisti Prekes ar ištaisyti jų trūkumus, ir/ar suteikti Paslaugas ar ištaisyti Paslaugų trūkumus Užsakovas nuo kitos dienos Vykdytojui skaičiuoja 10 (dešimt) procentų nuo teikto užsakymo vertės, įskaitant PVM, jei jis sutarčiai taikomas, baudą už kiekvieną pavėluotą dieną. *[taikoma visoms p.o.d.]*

5.2. Jei Užsakovas uždelsia atsiskaityti už tinkamai Vykdytojo patiektas ir perduotas kokybiškas Prekes ir/ar tinkamai suteikti Paslaugas per Sutartyje nurodytą terminą, Vykdytojas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis sutarčiai taikomas*,* bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, įskaitant PVM, jei jis sutarčiai taikomas. Jei sutartis sudaryta dėl kelių p.o.d., tokiu atveju 20 procentų dydis skaičiuojamas tik iki konkrečios p.o.d. sumos, o ne bendros visos (maksimalios) Sutarties kainos.

5.3. Jei Vykdytojas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Vykdytoju ar jo teikiamomis Paslaugomis ar Prekėmis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Vykdytojas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Vykdytojas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Vykdytojas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties maksimalios vertės dydžio baudą.

**6. SUTARTIES GALIOJIMAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams .

6.2. Sutartis galioja iki visiško prievolių įvykdymo, kol bus išnaudota maksimali Sutarties suma, bet jos terminas negali būti ilgesnis kaip 12 (dvylika) mėnesių (apmokėjimo už kokybiškai suteiktas Paslaugas ir patiektas Prekes terminas įskaičiuotas į Sutarties galiojimo terminą). Neišnaudojus atitinkamos p.o.d. Sutarties maksimalios kainos, Sutartis gali būti pratęsta 2 (du) kartus po 12 (dvylika) mėnesių tomis pačiomis sąlygomis, jei iki Sutarties galiojimo pabaigos likus 3 (trims) mėnesiams nei viena iš Šalių nepareiškia noro Sutartį nutraukti. Bendras sutarties galiojimo laikotarpis negali būti ilgesnis nei 36 (trisdešimt šeši) mėnesiai. *[taikoma visoms p.o.d.]*

**7. KITOS NUOSTATOS**

7.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Vykdytojo pasiūlymui.

7.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, skelbiama tinklapyje [www.litrail.lt](http://www.litrail.lt), su kurių nuostatomis Šalys yra visiškai susipažinusios ir jas vykdys.

7.3. Sutartis yra sudaryta, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu (toliau – **Įstatymas**) ir kitų teisės aktų nuostatomis, ir vykdoma Sutartyje bei Įstatyme numatytomis sąlygomis ir tvarka, išskyrus atvejus, kai Įstatymas ir jį įgyvendinantys teisės aktai nėra privalomi taikyti pagal Pirkėjo statusą ((viešuosius) pirkimus reglamentuojančių teisės aktų reikalavimų prasme). Šalys konstatuoja ir patvirtina, jog šios Sutarties nuostatos pirkimo sąlygų nuostatoms neprieštarauja.

7.4. Vykdytojas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Vykdytojo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Vykdytojas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Prekės / Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Vykdytojas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

7.5. Vykdytojas nėra laikomas *asocijuotu* su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

7.6. Vykdytojas yra registruotas PVM mokėtoju Lietuvos Respublikoje.

7.7. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

7.8. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7.9. Šiai Sutarčiai netaikomos Sutarties Bendrųjų sąlygų 6 skyriaus nuostatos.

7.10. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

7.11. Sutarties Specialiųjų sąlygų priedai:

7.11.1. Priedas Nr. 1 – Manevrinio radijo ryšio sistemos įrenginių dalių ir remonto paslaugų techninė specifikacija (originalas saugomas Užsakovo Pirkimo paslaugų centro pirkimų planavimo ir vykdymo programoje EcoCost);

7.11.2. Priedas Nr. 2 – Tiekėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

7.11.3. Priedas Nr. 3 – 1 p.o.d./2 p.o.d. įkainių lentelė;

7.11.4. Priedas Nr. 4 – „Atsakingų asmenų ir prekių pristatymo adresų lentelė“*.*

**8. ŠALIŲ ADRESAI IR REKVIZITAI**

|  |  |
| --- | --- |
| **Užsakovas** **AB „Lietuvos geležinkeliai“** | **Vykdytojas****UAB „Info S“** |
| Įmonės kodas 110053842PVM kodas LT 100538411**Kontaktinis adresas: Mindaugo g. 12,** **Vilnius**AB SEB bankasLT68 7044 0600 0029 4239Tel. (8 5) 269 2038El. p. info@litrail.lt | Įmonės kodas 300513080PVM kodas LT 100002047111**Kontaktinis adresas: Lentvario g. 3, Vilnius**AB „Luminor bankas“LT53 4010 0424 0117 3124Tel. 8 610 36199El. p. stanislovas@info-s.lt  |
|  |  |
|  |  |
|  |  |
|  |  |

Generalinio direktoriaus pavaduojas-Direktorius

Geležinkelių infrastruktūros direkcijos direktorius Stanislovas Vyšniauskas

Karolis Sankovski

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |

Sutarties rengėja ir už ataskaitos paskelbimą CVPIS teisės aktų nustatyta tvarka atsakinga Pirkėjo darbuotoja: Pirkimo paslaugų centro Tipinių pirkimų skyriaus vyresnioji specialistė Skaistė Guigaitė, tel.nr. +370 5 269 2544, el. paštas skaiste.guigaite@litrail.lt

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmuo: nurodytas Sutarties priede Nr. 4

Įteikti: *DI, PC, FA*

Sutarties savininkas: *DI*